
ЦIыхубзхэм я дунейпсо махуэ гъатхэпэм и 8-м ирихьэлIэу
Къэбэрдей-Балъкъэр Республикэм и Iэтащхьэ Къанокъуэ Арсен республикэм и цIыхубзхэм
зэрызахуигъазэр
Къэбэрдей-Балъкъэрым и цIыхубз лъапIэхэ!
Къэбэрдей-Балъкъэр Республикэм и Парламентымрэ Правительствэмрэ я цIэкIэ, си щхьэкIэ сэ къызбгъэдэкIыу махуэшхуэмкIэ — ЦIыхубзхэм я дунейпсо махуэ гъатхэпэм и 8-мкIэ си гуапэу сынывохъуэхъу.
Иджырей зэманым гъащIэм и дэтхэнэ IэнатIэми цIыхубзым увыпIэ лъагэ щиубыдащ. Къыпхуэмылъытэнум хуэдизу инщ экономикэм, социальнэ, духовнэ IэнатIэхэм зегъэужьыным, республикэм мамырыгъэмрэ зэгурыIуэныгъэмрэ щыгъэбыдэным фэ хэфщIыхьыр. Ди гум къыбгъэдэкI фIыщIэ фхудощI хьэлэлу фызэрылажьэм, жыджэру гъащIэм фызэрыхэтым, гуапагъэрэ гу щабагъэрэ, акъылрэ дахагъэрэ зэрывбгъэдэлъым папщIэ. ФIыщIэ лей хуэфащэщ сабийхэмрэ унагъуэмрэ ятеубгъуа анэм. Аращ бзылъхугъэм и къалэн нэхъ лъапIэ дыдэр икIи ди лъэпкъхэм я унагъуэ хабзэ нэхъыфI дыдэхэр хъумэным и мыхьэнэр зэи нэхъ лъахъшэ хъунукъым.
ЦIыхубзым и Iуэхур дэгъэкIыныр Къэбэрдей-Балъкъэрым и къэрал властым и органхэм сыт щыгъуи я къалэн пэрыту щытащ, нобэми апхуэдэщ. Фи гъащIэр гъэ къэс нэхъ тынш хъун папщIэ дэ тхузэфIэкI псори долэжь, дяпэкIи длэжьынущ, IэщIагъэкIи жылагъуэ Iуэхухэм я лъэныкъуэкIи фи зэфIэкIхэр къэвгъэсэбэпын папщIэ хэкIыпIэхэр къыфхузэдгъэпэщынущ.
Мы махуэшхуэ лъапIэм Къэбэрдей-Балъкъэрым и бзылъхугъэ гъуэзэджэхэм узыншагъэ быдэ, мамырыгъэ, гуапагъэ, ефIэкIуэныгъэ яIэну сохъуэхъу.
